**Eric Frenzel** (s. 21. marraskuuta 1988 Annaberg-Buchholz, Saksan demokraattinen tasavalta) on saksalainen uransa lopettanut yhdistetyn hiihtäjä. Hän on kolminkertainen olympiavoittaja, seitsenkertainen maailmanmestari ja viisinkertertainen maailmancupin kokonaiskilpailuvoittaja.

Frenzel on arvokilpailumitalien ja yhdistetyn maailmancupin kokonaiskilpailuvoittojen määrällä mitattuna kaikkien aikojen menestynein urheilija yhdistetyssä. Lisäksi hänellä on yhdessä Felix Gottwaldin kanssa eniten olympiamitaleita yhdistetyssä. Maailmancupissa hänellä on viiden kokonaiskilpailuvoiton lisäksi 43 osakilpailuvoittoa ja 83 palkintokorokesijoitusta. 

Frenzel ilmoitti maaliskuussa 2023 lopettavansa uransa maailmancup-kauden jälkeen.

Arvokilpailut
-------------

Frenzel sijoittui Sapporon maailmanmestaruuskilpailuissa 2007 normaalikilpailussa 22:nneksi. Kaksi viikkoa Sapporon MM-kilpailuiden jälkeen hän voitti Italian Tarvisiossa järjestetyissä junioreiden MM-kilpailuissa yhdistetyn sprinttikilpailun maailmanmestaruuden ja sai joukkuekilpailussa hopeaa. Liberecin MM-kilpailuissa 2009 hän sai joukkuekilpailussa hopeaa ja oli yhteislähtökilpailussa kahdeksas. Vancouverin olympialaisissa 2010 hän oli joukkuekilpailussa pronssilla ja normaalimäen Gundersen-kilpailussa kymmenes. Oslon MM-kilpailuissa 2011 Frenzel voitti normaalimäen Gundersen-kilpailussa kultaa, sai suurmäen Gundersen-kilpailuissa pronssia ja oli mukana sekä normaalimäessä että suurmäessä hopeaa voittaneessa Saksan joukkueessa. Val di Fiemmen MM-kilpailuissa 2013 hän oli normaalimäen Gundersen-kilpailussa neljäs. Suurmäen Gundersen-kilpailusta hän voitti kultaa. Joukkuesprintissä hän sai pronssia parinaan Tino Edelmann. 

Sotšin olympialaisissa 2014 Frenzel voitti normaalimäen kilpailussa kultaa, joukkuekilpailussa hopeaa ja oli suurmäen kilpailussa kymmenes. Falunin MM-kilpailuissa 2015 hän voitti joukkuekilpailussa kultaa, sai hopeaa parisprintissä parinaan Johannes Rydzek sekä sijoittui normaalimäen Gundersen-kilpailussa neljänneksi ja suurmäen vastaavassa kilpailussa kymmenenneksi. Lahden MM-kilpailuissa 2017 hän sai kultaa joukkuekilpailussa ja parisprinttikilpailussa sekä hopeaa normaalimäen Gundersen-kilpailussa. Suurmäen Gundersen-kilpailussa hän oli seitsemäs. Pyeongchangin olympialaisissa 2018 hän saavutti kultaa normaalimäen Gundersen-kilpailusta, ja joukkuekilpailusta, sekä pronssia suurmäen Gundersen-kilpailusta. Seefeldin MM-kilpailuissa 2019 Frenzel voitti suurmäen Gundersen-kilpailun sekä parisprintin maailmanmestaruuden. Joukkuekilpailussa hän voitti hopeaa ja sijoittui normaalimäen Gundersen-kilpailussa 16:nneksi.

Oberstdorfin MM-kilpailuissa 2021 Frenzel saavutti joukkuekilpailussa hopeaa ja parisprintissä pronssia. Normaalimäen sekä suurmäen Gundersen-kilpailussa hän sijoittui neljänneksi. Pekingin olympialaisissa 2022 Frenzel saavutti hopeaa joukkuekilpailussa. Hän ei päässyt kilpailemaan henkilökohtaisissa kilpailuissa saatuaan juuri ennen kisoja koronavirustartunnan.

Planican MM-kilpailuissa 2023 Frenzel saavutti joukkuekilpailussa hopeaa ja sijoittui normaalimäen Gundersen-kilpailussa kymmenenneksi.

Maailmancup
-----------

Ensimmäisen voittonsa maailmancupissa Frenzel saavutti Klingenthalin yhteislähtökilpailussa 20. tammikuuta 2008. Samana päivänä kilpailtiin myös yhdistetyn sprinttikilpailu, jossa hän sijoittui toiseksi Ronny Ackermannin jälkeen. Karkauspäivänä 2008 Frenzel oli toinen Lahdessa järjestetyssä normaalikilpailussa, jossa voiton vei Norjan Petter Tande. Maailmancup-kauden 2007–2008 kokonaiskilpailussa Frenzel sijoittui seitsemänneksi. Kaudella 2009–2010 hän saavutti Seefeldin kilpailuissa ykkös- ja kakkossijan. Lisäksi hän oli kauden aikana viisi kertaa kolmas ja cupin kokonaispisteissä neljäs. Kaudella 2010–2011 Frenzel oli toinen Kuusamon avauskilpailussa sekä Lahden molemmissa kilpailuissa ja kolmas Ramsaun toisessa kilpailussa. Kokonaiskilpailun lopputuloksissa hän oli neljäs. Kaudella 2011–2012 Frenzel voitti Lillehammerissa käydyn sakkokierroskilpailun (Penalty Race). Cupin kokonaispisteissä hän oli kuudes.

Frenzel voitti maailmancupin kokonaiskilpailun kaudella 2012–2013 yli 200 pisteen erolla Jason Lamy Chappuis'hin. Frenzel voitti kauden aikana molemmat Seefeldin ja Klingenthalin kilpailut, Lahden kilpailun sekä ensimmäisen Oslon kilpailun. 

Kaudella 2013–2014 hän voitti Kuusamon kilpailun, toisen Lillehammerin kilpailun, Ramsaun kilpailun, kaikki kolme Seefeldin kilpailua ja Oberstdorfin kilpailun sekä toistamiseen maailmancupin kokonaiskilpailun. 

Kaudella 2014–2015 hän voitti Lillehammerissa ja Chaux-Neuvessa sekä kaikki kolme kilpailua Seefeldissä ja molemmat Sapporon kilpailut. Hän voitti maailmancupin kokonaiskilpailun kolmannen kerran peräkkäin. 

Kaudella 2015–2016 hän voitti Ramsaun jälkimmäisen ja Chaux-Neuven ensimmäisen kilpailun sekä kolmantena vuonna peräkkäin kaikki kolme Seefeldin kilpailua; näistä viimeisen huolimatta kaatumisesta mäkiosuudella. Hän voitti myös Trondheimissa, Lahdessa sekä Schonachissa. Hän voitti maailmancupin kokonaiskilpailun neljännen kerran peräkkäin. 

Kaudella 2016–2017 Frenzel voitti kaksi kilpailua Lillehammerissa, yhden Ramsaussa ja Lahdessa, kaksi Val di Fiemmessä, yhden Seefeldissä ja Trondheimissä sekä kaksi Schonachissa. Hän voitti maailmancupin kokonaiskilpailun viidennen kerran peräkkäin, johon ei ole pystynyt kukaan muu yhdistetyn urheilija.

Kaudella 2017–2018 Frenzel voitti Ramsaussa ja Trondheimissa. Maailmancupin kokonaiskilpailussa hän oli kahdeksas. Kaudella 2018–2019 hän sijoittui kaksi kertaa toiseksi Lillehammerissa. Kokonaiskilpailussa hän oli kahdestoista. Kaudella 2019–2020 hän sijoittui parhaimmillaan neljänneksi Ramsaun ensimmäisessä ja Seefeldin toisessa kilpailussa. Kokonaiscupissa hän oli seitsemäs. Kaudella 2020–2021 hän sijoittui toiseksi Rukan toisessa kilpailussa sekä Val di Fiemmen toisesa kilpailussa. Klingenthalin ensimmäisessä kilpailussa hän oli kolmas. Maailmancupin kokonaiskilpailussa hän sijoittui viidenneksi.

Kaudella 2021–2022 Frenzel sijoittui Rukan toisessa kilpailussa edelliskauden tapaan toiseksi. Lillehammerin kilpailussa ja Ramsaun toisessa kilpailussa hän sijoittui kolmanneksi. Val di Fiemmen ensimmäisessä kilpailussa hän sijoittui kolmanneksi. Maailmancupin kokonaiskilpailussa hän oli seitsemäs. Kaudella 2022–2023 hän sijoittui parhaimmillaan viidenneksi kauden avauskilpailussa Rukalla. Maailmancupin kokonaiskilpailussa hän sijoittui 18:nneksi.

Maailmancupin osakilpailuvoitot
-------------------------------

### Henkilökohtaiset kilpailut

| # | Pvm. | Vuosi | Paikkakunta | Maa | Kilpailu |
| --- | --- | --- | --- | --- | --- |
| 1. | 20. tammikuuta | 2008 | Klingenthal |  Saksa | yhteislähtö |
| 2. | 30. tammikuuta | 2010 | Seefeld |  Itävalta | normaalimäki + 10 km |
| 3. | 4. joulukuuta | 2011 | Lillehammer |  Norja | sakkokierroskilpailu |
| 4. | 19. tammikuuta | 2013 | Seefeld |  Itävalta | normaalimäki + 10 km |
| 5. | 20. tammikuuta | 2013 | Seefeld |  Itävalta | normaalimäki +10 km |
| 6. | 26. tammikuuta | 2013 | Klingenthal |  Saksa | suurmäki + 10 km |
| 7. | 27. tammikuuta | 2013 | Klingenthal |  Saksa | sakkokierroskilpailu |
| 8. | 8. maaliskuuta | 2013 | Lahti |  Suomi | suurmäki + 10 km |
| 9. | 15. maaliskuuta | 2013 | Oslo |  Norja | suurmäki + 10 km |
| 10. | 30. marraskuuta | 2013 | Ruka |  Suomi | suurmäki + 10 km |
| 11. | 8. joulukuuta | 2013 | Lillehammer |  Norja | suurmäki + 10 km |
| 12. | 15. joulukuuta | 2013 | Ramsau |  Itävalta | normaalimäki + 10 km |
| 13. | 17. tammikuuta | 2014 | Seefeld |  Itävalta | normaalimäki + 5 km |
| 14. | 18. tammikuuta | 2014 | Seefeld |  Itävalta | normaalimäki + 10 km |
| 15. | 19. tammikuuta | 2014 | Seefeld |  Itävalta | normaalimäki + 15 km |
| 16. | 26. tammikuuta | 2014 | Oberstdorf |  Saksa | suurmäki + 10 km |
| 17. | 6. joulukuuta | 2014 | Lillehammer |  Norja | suurmäki + 10 km |
| 18. | 10. tammikuuta | 2015 | Chaux-Neuve |  Ranska | suurmäki + 10 km |
| 19. | 16. tammikuuta | 2015 | Seefeld |  Itävalta | normaalimäki + 5 km |
| 20. | 17. tammikuuta | 2014 | Seefeld |  Itävalta | normaalimäki + 10 km |
| 21. | 18. tammikuuta | 2015 | Seefeld |  Itävalta | normaalimäki + 15 km |
| 22. | 23. tammikuuta | 2015 | Sapporo |  Japani | suurmäki + 10 km |
| 23. | 24. tammikuuta | 2015 | Sapporo |  Japani | suurmäki + 10 km |
| 24. | 20. joulukuuta | 2015 | Ramsau |  Itävalta | normaalimäki + 10 km |
| 25. | 23. tammikuuta | 2016 | Chaux-Neuve |  Ranska | suurmäki + 10 km |
| 26. | 29. tammikuuta | 2016 | Seefeld |  Itävalta | normaalimäki + 5 km |
| 27. | 30. tammikuuta | 2016 | Seefeld |  Itävalta | normaalimäki + 10 km |
| 28. | 31. tammikuuta | 2016 | Seefeld |  Itävalta | normaalimäki + 10 km |
| 29. | 10. helmikuuta | 2016 | Trondheim |  Norja | suurmäki + 10 km |
| 30. | 19. helmikuuta | 2016 | Lahti |  Suomi | suurmäki + 10 km |
| 31. | 5. maaliskuuta | 2016 | Schonach |  Saksa | normaalimäki + 10 km |
| 32. | 3. joulukuuta | 2016 | Lillehammer |  Norja | normaalimäki + 10 km |
| 33. | 4. joulukuuta | 2016 | Lillehammer |  Norja | suurmäki + 10 km |
| 34. | 18. joulukuuta | 2016 | Ramsau |  Itävalta | normaalimäki + 10 km |
| 35. | 7. tammikuuta | 2017 | Lahti |  Suomi | suurmäki + 10 km |
| 36. | 13. tammikuuta | 2017 | Val di Fiemme |  Italia | suurmäki + 10 km |
| 37. | 15. tammikuuta | 2017 | Val di Fiemme |  Italia | suurmäki + 10 km |
| 38. | 29. tammikuuta | 2017 | Seefeld |  Itävalta | normaalimäki + 15 km |
| 39. | 15. maaliskuuta | 2017 | Trondheim |  Norja | suurmäki + 10 km |
| 40. | 18. maaliskuuta | 2017 | Schonach |  Saksa | normaalimäki + 10 km |
| 41. | 19. maaliskuuta | 2017 | Schonach |  Saksa | normaalimäki + 10 km |
| 42. | 16. joulukuuta | 2017 | Ramsau |  Itävalta | normaalimäki + 10 km |
| 43. | 13. maaliskuuta | 2018 | Trondheim |  Norja | suurmäki + 10 km |

### Joukkuekilpailut

| # | Pvm. | Vuosi | Paikkakunta | Maa | Kilpailu |
| --- | --- | --- | --- | --- | --- |
| 1. | 3. tammikuuta | 2009 | Schonach |  Saksa | joukkuekilpailu |
| 2. | 24. tammikuuta | 2010 | Schonach |  Saksa | joukkuekilpailu |
| 3. | 13. tammikuuta | 2013 | Chaux-Neuve |  Ranska | parisprintti |
| 4. | 3. helmikuuta | 2013 | Sotši |  Venäjä | joukkuekilpailu |
| 5. | 9. maaliskuuta | 2013 | Lahti |  Suomi | parisprintti |
| 6. | 25. tammikuuta | 2014 | Oberstdorf |  Saksa | joukkuekilpailu |
| 7. | 3. tammikuuta | 2015 | Schonach |  Saksa | joukkuekilpailu |
| 8. | 2. joulukuuta | 2016 | Lillehammer |  Norja | joukkuekilpailu |
| 9. | 13. tammikuuta | 2018 | Val di Fiemme |  Italia | parisprintti |
| 10. | 25. marraskuuta | 2018 | Ruka |  Suomi | joukkuekilpailu |
| 11. | 16. tammikuuta | 2021 | Val di Fiemme |  Italia | parisprintti |

Lähteet
-------

* Eric Frenzel Kansainvälinen hiihtoliitto (FIS).  (englanniksi)

### Viitteet

1. ↑  Yhdistetyn kaikkien aikojen mitalirohmu lopettaa uransa  11.3.2023. mtv.fi. Viitattu 26.3.2023.
2. ↑
3. ↑  Korona kahlitsee yhdistetyn tähtiä, Janne Ahonen harmittelee Ilkka Herolan saamaa kilpailuetua: "Ei toivoisi tapahtuvan tällä tavalla"  4.2.2022. yle.fi. Viitattu 17.2.2022.
4. ↑  Yhdistetyn ylivoimainen kuningas kaatui mäessä mutta nousi ladulla ykköseksi *yle.fi*.  31.1.2016. Yleisradio Oy. Viitattu 31.1.2016.

Aiheesta muualla
----------------

* Kuvia tai muita tiedostoja aiheesta **Eric Frenzel** Wikimedia Commonsissa

  

YhdistettyYhdistetyn maailmancupin kokonaiskilpailun voittajat
83–84: Tom Sandberg | 84–85: Geir Andersen | 85–86: Hermann Weinbuch | 86–87: Torbjørn Løkken | 87–88: Klaus Sulzenbacher | 88–89: Trond-Arne Bredesen | 89–90: Klaus Sulzenbacher | 90–91: Fred Børre Lundberg | 91–92: Fabrice Guy | 92–93: Kenji Ogiwara | 93–94: Kenji Ogiwara | 94–95: Kenji Ogiwara | 95–96: Knut Tore Apeland | 96–97: Samppa Lajunen | 97–98: Bjarte Engen Vik | 98–99: Bjarte Engen Vik | 99–00: Samppa Lajunen | 00–01: Felix Gottwald | 01–02: Ronny Ackermann | 02–03: Ronny Ackermann | 03–04: Hannu Manninen | 04–05: Hannu Manninen | 05–06: Hannu Manninen | 06–07: Hannu Manninen | 07–08: Ronny Ackermann | 08–09: Anssi Koivuranta | 09–10: Jason Lamy Chappuis | 10–11: Jason Lamy Chappuis | 11–12: Jason Lamy Chappuis | 12–13: Eric Frenzel | 13–14: Eric Frenzel | 14–15: Eric Frenzel | 15–16: Eric Frenzel | 16–17: Eric Frenzel | 17–18: Akito Watabe | 18–19: Jarl Magnus Riiber | 19–20: Jarl Magnus Riiber | 20–21: Jarl Magnus Riiber | 21–22: Jarl Magnus Riiber | 22–23: Johannes Lamparter

Yhdistetyn normaalikilpailun olympiavoittajat

|  |
| --- |
| 1924: Thorleif Haug |
1928: Johan Grøttumsbråten |
1932: Johan Grøttumsbråten |
1936: Oddbjørn Hagen |
1948: Heikki Hasu |
1952: Simon Slåttvik |
1956: Sverre Stenersen |
1960: Georg Thoma |
1964: Tormod Knutsen |
1968: Franz Keller |
1972: Ulrich Wehling |
1976: Ulrich Wehling |
1980: Ulrich Wehling |
1984: Tom Sandberg |
1988: Hippolyt Kempf |
1992: Fabrice Guy |
1994: Fred Børre Lundberg |
1998: Bjarte Engen Vik |
2002: Samppa Lajunen |
2006: Georg Hettich |
2010: Jason Lamy Chappuis |
2014: Eric Frenzel |
2018: Eric Frenzel |
2022: Vinzenz Geiger |



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa

 |

 |